
Prome Minister Evelyn Wever-Croes: 


MINISTER TA FELICITA Y EX 


















ME 
VU E 


“Cu interes di Aruba keda pre 
e ciudadanonan di Aruba” 


Diamars 8 di September a tuma luga e apertura di afa 
Parlamentario nobo 2020-2021. Maneraturafia, e aña aki tambe 
tawata tin un celebracion solemne den sala di Parlamento. 
Un ceremonia poco diferente pa motibo di Covid. E aña aki 
contrario na afianan y costumber anterior, no tawata tin e 
mesun cantidad di invitadonan ni e marcha dilanti Parlamento. 
Sinembargo un celebracion mesun importante y mes solemne. 





Den un declaracion cu Prome Minister Evelyn Wever-Croes a 
duna pa felicita Parlamentarionan cu un otro aña di trabou, el 
a subraya cu e aña tras di lomba tawata un aña Parlamentario 
hopi activo. Como Prome Minister, diferente biaha y riba su 
propio iniciativa, e mandatario a bay Parlamento pa duna 
informacion na Parlamento riba varios topico entre otro, Covid, 
Hulanda y integridad. 


“Mi ta mira e afia nos dilanti como un afia hopi activo. Mi ta 
desea tur Parlamentario hopi sabiduria, y hopi bendicion den e 
lucha pa sigui sirbi comunidad di Aruba. Sr. Ady Thijsen a ser 
re-eligi como Presidente di Parlamento pa e afia Parlamentario 
nobo aki. Un pabien Sr. Thijsen. Mi opinion ta cu pa hopi afia 
nos no a mira un Presidente di Parlamento bon asina. Un 
persona cu hopi experiencia y conocemento pero tambe cu 
ta duna y hafia respet y cu por mantene orden den sala di 
Parlamento. Esaki ta algo cu pa hopi afia mi no a wak y sigur 
ta di opinion cu esaki ta un bendicion pa Aruba y conhunto 
cu henter Parlamento mi ta spera cu interes di Aruba keda 
prevalece den sala y den tur debate pa sirbi e interesnan 
di e ciudadanonan di Aruba. Un pabien y hopi exito na tur 
Parlamentario den e aña Parlamentario 2020-2021”, Prome abinet Gouverneur 
Minister Evelyn Wever-Croes a expresa. 

Prome Minister Evelyn Wever-Croes: 
Den su discurso na apertura di Aña Parlamentario nobo, 


GOBERNADOR DI ARUBA A ENFOCA RIBA E 
MASTERPLAN ‘REPOSICIONANDO RUMBO 
DI NOS PAIS’ 


“Un herment pa percura pa e transicion exitoso for di e 
crisis actual pa un modelo economico nobo” 


Diamars 8 di september a tuma luga e apertura di aña 
Parlamentario nobo 2020-2021. Na e ocacion Gobernador 
di Aruba, S.E. Alfonso Boekhoudt, a duna apertura na e Aña 
Parlamentario 2020-2021 cu un discurso. Den su discurso, 
Gobernador di Aruba a anuncia e plannan di maneho di 
Gobierno pa e aña entrante mencionando tambe e masterplan 
di Gobierno. 


“Hunto cu mas di 125 persona, di tanto sector priva como tambe 
sector publico, a traha incansablemente pa stipula un rumbo 
nobo pa nos pais. E Masterplan “Reposicionando Rumbo di 
nos Pais” lo wordo uza como un herment, pa percura pa e 
transicion exitoso for di e crisis actual pa un modelo economico 
nobo; cu ta sostenibel, inclusivo y capas pa recupera su mes 
rapidamente di e efectonan di cualkier shock den futuro”, 
tawata e palabranan di Gobernador di Aruba, S.E. Alfonso 
Boekhoudt. 


Dia 1 di september 2020 Conseho di Minister a aproba locual ta 
forma e inicio di e proceso di implementacion di e masterplan 
‘Reposicionando e Rumbo di nos pais’. Un masterplan cu a 
wordo traha danki na e esfuerso incansabel di mas di 125 
profesional di sector publico como tambe sector priva, cu 
durante mas di 175 sesion a duna nan conocemento y experticio 
pa asina crea, den temporada cu nos pais ta enfrentado reto 
grandi, un plan pa un futuro resiliente pa Aruba. 


Importante pa indica ta cu e proceso di implementacion ta 
uno dinamico y continuo. Asina por bisa cu pais Aruba ta 
procesando varios comentario, remarca y recomendacion 
ricibi di diferente instancia publico y priva. Adicionalmente lo 
ta organisando un sesion virtual cu esnan cu a participa na e 
proceso e siman aki. 


Den un epoca unda cu situacionnan ta cambia den forma 
acelera, un acercamento flexibel y pragmatico ta wordo 
considera esencial. Por indica cu hustamente e proceso 
di implementacion en cuestion ta enfoca riba 5 asina yama 
proyecto di aceleracion unda cu a scoge e proyectonan 
aki a base di nan impacto positivo, sosten y urgencia di 
implementacion manera indica door di varios actor. 


E 5 proyectonan ta: (1) reforma di ley laboral y mercado laboral, 











(2) eliminacion di asina yama ‘red-tape, (3) reforma fiscal, 
(4) implementacion di trayecto di e-government, I.D digital y 
un plataforma digital sigur pa intercambia ‘data’ y (5) reforsa 
capacidad legislativo y innovacion den regulacion. 


Asina a inicia e proceso di crea un Aruba resiliente, 
reposicionando e rumbo di nos pais. Aruba ta enfrentado reto 
cu lo wordo transforma den oportunidad. 

Prome Minister Evelyn Wever-Croes a expresa: “Mi tin tur 
confiansa cu hunto nos lo logra nos metanan y nos lo sigui 
informa comunidad tocante e progreso di e trayecto aki”. 


Prome Minister Evelyn Wever-Croes ta desea Parlamentarionan 
di nos pais exito den e aña Parlamentario 2020-2021 y ta 
desea cu e interes di Aruba prevalece pa sirbi e interesnan di 
e ciudadanonan di Aruba. 





MINISTER XIOMARA MADURO 


MINISTER di Finansa, Asuntonan Economico y Cultura 

Minister Xiomara Maduro ta informa: 


RAPPORT POSITIVO DI CAFT RIBA E 
CIFRANAN DI SEGUNDO KWARTAAL 2020 
DI PAIS ARUBA 











GOBIERNO DI ARUBA | 
Minister Maduro a comparti informacion tocante di CAFT 
su opinion riba e cifranan di segundo kwartaal di Pais 
Aruba. E mandatario a informa cu CAFT a haya positivo 
cu Gobierno a brinda mas informacion y splicacion den e 
‘Uitvoeringsrapportage’ y a duna un bon bista di e trabounan 
cu ta wordo haci. 





RESULTADO FINANCIERO 

E deficit segun e cifranan di e segundo kwartaal ta 269 
miyon florin. E mandatario ta informa cu esaki ta premira di 
ta e resultado mas malo pa aña 2020. CAFT ta di opinion cu 
e resultadonan den e siguiente kwartaalnan por bira un tiki 
mas miho ya cu Pais Aruba a habri su frontera y economia a 
cuminsa lora un poco. Banda di esaki si Pais Aruba sigui ricibi 
e yudansa financiero di Subsidio di Salario di Hulanda esaki 
tambe lo tin un efecto positivo riba e Presupuesto 2020 y lo 
yuda pa haci e deficit mas chikito cu locual ta ser premira. 


ENTRADA TABATA MAS HALTO CU A PREMIRA 

E dignatario ta enfatisa cu Pais Aruba lo a habri aña 2020 cu 
entradanan mas halto cu locual a ser premira, si COVID19 no 
a presenta. Pais Aruba su finansa tabata bayendo den bon 
direccion pero lamentablemente a bini e crisis di likides. E 
mandatario a informa cu pa locual ta entrada di Gobierno pa e 
dos prome kwartaalnan a subi. Impuesto directo a subi cu 27%, 
esaki ta primordialmente door di Loonbelasting specialmente 
e primanan cu mester a wordo paga di e Subsidio di Salario 
a contribui na e subida. Hunto cu esaki Gobierno a ricibi mas 
entrada tambe door di a flexibilisa e maneho di dividendo. 

E contribuccion di impuesto indirecto ta 19% mas halto cu a 
premira y esaki ta door cu a habri frontera Pais Aruba a ricibi 
mas invoerrechten y BBO. 


GASTONAN TA MAS HALTO 

E gastonan ta 130 miyon florin mas halto compara cu aña 
2019. Esaki ta door di e crisis di COVID19 na unda Gobierno 
mester a duna un ayudo financiero den forma di FASE y Sosten 
Financiero na Negoshinan Chikito y Mediano. Alabes Gobierno 
mester a yuda AZV y SVB cu extra fondo. 


REDUCCION DI GASTONAN DI PERSONAL 

Pa locual ta e gastonan di personal CAFT ta indica cu 
esakinan a baha manera tabata premira. CAFT ta di opinion cu 
Gobierno a brinda mas splicacion y a presenta e informacion 
na un manera diferente den cual ta duna un bon bista di tur 
trabou cu ta wordo haci. E mandatario ta informa cu esaki ta 
conforme tur locual cu Gobierno a bin ta haci y tambe door di 
e esfuerso cu e empleadonan publico a haci di a entrega parti 
di nan salario. CAFT ta di opinion cu Pais Aruba por cumpli cu 
e norma di 476 miyon florin pa aña. 


Diaranson 9 September 2020 


INLINE y 








INVERSION 

Gobierno a presupuesta 40 miyon florin pa inversion y solamente 
1 miyon florin a wordo usa pa inversion den e segundo kwartaal 
door di e situacion di crisis cu nos ta aden. Banda di esaki e 
sosten financiero cu Pais Aruba a ricibi di Hulanda no tabata 
contene e parti di inversion. CAFT a conseha Gobierno pa haci 
un peticion pa e fondo di likides den e ultimo kwartaal pa por 
realisa e inversionnan. 


NECESIDAD FINANCIERO Y DEBE 

CAFT a indica cu Gobierno di Pais Aruba a ricibi autorisacion 
di Conseho di Minister di Reino pa haci prestamo riba mercado 
capital internacional. Pais Aruba a ricibi e fondonan aki pa 
cumpli cu e pago di debe y e interes di e debe. Actualmente e 
debe di Pais Aruba ta na 4.7 mil miyon florin incluso e prestamo 
di 205.5 miyon florin cu Pais Aruba a ricibi di e prestamo di 
Hulanda den e prome y di dos tranche. 


MANEHO FINANCIERO 

CAFT ta conseha pa Parlamento trata y aproba e Cuentanan 
Anual di Pais Aruba di añanan 2016, 2017 y 2018. Gobierno 
tin cu entrega e Cuenta Anual 2019 na Parlamento pa asina 
por comproba e surplus di aña 2019. Alabes CAFT a pidi mas 
splicacion necesario pa e ‘nulmeting’ pa por controla Cuenta 
Anual di Pais Aruba pa asina por haya un declaracion di 
accountant den aña 2020. 


AVANCE POSITIVO 

Aruba a conta cu avance positivo riba e tereno di maneho 
financiero den aña 2019 na unda cu a haya evaluacion positivo 
di Fitch, Standard and Poor's y IMF. Despues di 12 aña Aruba 
a cera aña 2019 cu un surplus chikito y pa aña 2020 tabata 
premira un surplus di 46 miyon florin. E logro aki ta danki 
na tur experto, Parlamento y Pueblo di Aruba. E mandatario 
ta finalisa bisando cu CAFT ta di opinion cu e cifranan di e 
segundo kwartaal ta mas miho cu a wordo premira y Pais 
Aruba por cera aña 2020 cu menos deficit cu a ser pronostica. 
Por lesa e rapport di CAFT completo riba www.cft.cw. 

Continuacion Rapport positivo di CAFT.... 





RAPPORT CAFT 
RIBA CIFRANAN 


DI SEGUNDO KWARTAAL 
3 DI SEPTEMBER 2020 











RAPPORT CAFT RIBA CIFRANAN 


DI SEGUNDO KWARTAAL 2020 
3 DI SEPTEMBER 2020 


e Gobierno a brinda mas informacion, mas splicacion y a duna un mihor 
bista di rebaho di gasto di personal. 


E e Deficit te cu awor ta 269 miyon florin. 

Esaki ta premira di ta e resultado mas malo pa aña 2020. Si sigui duna 
sosten financiero e deficit por bira mas chikito den e siguiente 
kwartaalnan. 


e Gastonan di personal a baha manera premira. 


a 

Continuacion Rapport positivo di CAFT.... 





RAPPORT CAFT RIBA CIFRANAN 


DI SEGUNDO KWARTAAL 2020 |SPLICACION DI CAFT | 


3 DI SEPTEMBER 2020 


e Entrada tabata mas halto cu premira. 


| e Impuesto directo ta 27% mas halto door di Loonbelasting, Subsidio di 
salario y tabata tin mas entrada di Dividend door di e maneho 
flexibilisa. 


e Impuesto indirecto tabata 19% mas halto door di invoerrechten y 
BBO mas halto door di apertura di frontera. 











RAPPORT CAFT RIBA CIFRANAN 


DI SEGUNDO KWARTAAL 2020 |SPLICACION DI CAFT | 


3 DI SEPTEMBER 2020 





e Gastonan ta 130 miyon florin mas halto cu aña 2019 door cu a brinda 
FASE, Sosten Financiero na Negoshi Chikito y Mediano y ta yuda AZV 
E y SVB cu extra fondo. 


e Gastonan di personal a baha y CAFT ta premira cu Aruba lo cumpli cu 
norma di 476 miyon florin pa aña 2020. 


e CAFT ta haya positivo cu ta duna mas informacion riba reduccion di 
gasto di personal. 


» 

Continuacion Rapport positivo di CAFT.... 





RAPPORT CAFT RIBA CIFRANAN 


DI SEGUNDO KWARTAAL 2020 |SPLICACION DI CAFT | 


3 DI SEPTEMBER 2020 





e Lo por tin deficit mas chikito si sigui duna yudansa financiero y si 
economia sigui lora. 


E e Solamente 1 miyon florin di e 40 miyon florin premira pa inversion a 
wordo usa. Lo mester pidi sosten financiero den e ultimo kwartaal pa 
por realisa e inversionnan aki. 














RAPPORT CAFT RIBA CIFRANAN 


DI SEGUNDO KWARTAAL 2020 |SPLICACION DI CAFT | 


3 DI SEPTEMBER 2020 





e CAFT a duna bista riba e necesidad financiero y e prestamo haci riba 
mercado di capital internacional cu autorisacion di Conseho di 
E Minister di Reino. 


e E debe ta na 4.7 mil miyon florin incluso e yudansa di 205,5 miyon 
florin di e promer y e di dos tranche di prestamo di Hulanda. 

nuacion Rapport positivo di CAFT.... 








RAPPORT CAFT RIBA CIFRANAN 


DI SEGUNDO KWARTAAL 2020 SPLICACION DI CAFT | 


3 DI SEPTEMBER 2020 


e Pa un mihor maneho financiero mester aproba e Cuentanan Anual di 
Pais Aruba di 2016, 2017, 2018 y 2019 pa asina por comproba e 
surplus den aña 2019. 


e A pidi mas atencion pa e 'nulmeting' necesario pa por controla e 
Cuentanan Anual di Pais Aruba pa por haya un 'accountantsverklaring' 
den afia 2020. 

EXPRODESK TA INVITA NOS ARTESANONAN 
DI E INDUSTRIA CULTURAL Y CREATIVO 
PA PARTICIPA NA E PROYECTO “ARTS 
WITHOUT BORDERS 2020” 








Departamento di Asuntonan Economico, Comercio y Industria 
y su unidad Exprodesk ta invita nos artesanonan pa participa na 
e Proyecto di Industria Cultural y Creativo “Arts without Borders 
2020”. Si bo ta un artesano y kier haya mas informacion con 
pa exporta bo creacion, esaki ta bo oportunidad pa participa na 
e projecto aki cu lo cuminsa dia 18 di september 2020, 9:30- 
11:00 am via Zoom y ta completamente gratis. 


E proyecto “Arts without Borders 2020” lo tuma lugar den 4 
stap y lo ta un oportunidad unico na unda tur artesanonan cu 
participa, lo tin e oportunidad pa haya ‘export coaching’ gratis 
di sra. Lay Hing de Kort Yee y sr. Frits Israel. Pa por participa 
na e proyecto aki, e artesanonan lo mester participa den e 
prome Webinar y lo haya e oportunidad pa participa na full e 
proyecto cu tin un valor di mas cu Afl. 8000,- completamente 


gratis! Mester registra adelanta pa por participa na: s.meijer@ 
deaci.aw 


Exprodesk a crea y desaroya e projecto aki cu e meta pa ekipa 
nos artesanonan di e Industia Creativo cu e conocemento 
necesario di e ultimo tendencianan clave pa asina nan por 
exporta nan creacionnan hasiendo di nan talento y creatividad 
un negoshi exitoso. Door di esaki e obhetivo di e proyecto aki 
ta pa identifica, yuda prepara y ekipa e artesanonan cu tin 
potencial pa exporta cu e conocemento necesario pa por logra 
hasi esaki exitosamente. E prome Webinar lo trata e siguiente 
topiconan: 
* Kiko ta exportacion y dicon considera exportacion; 

o E interes di e consumidor; 

o Disposicion di bo negoshi/organizacion. 
* Caracteristicanan cu ta condusi na e exito di exportacion; 
* E diferencia entre exportacion di productonan y servicionan; 
+ Con mi ta prepara mi mes pa exporta y con mi ta promociona 
mi mes? 
* E formanan pa internacionalisa bo online store pa marketing 
digital; 
* Nos por exporta nos talento/conocimiento? 
* Unda e oportunidadnan ta? 
“Con pa mi paketa mi producto y/of servicionan pa exportacion? 


Pa mas informacion over di e projecto “Arts without Borders 
2020”, con pa participa of con pa registra, por tuma contacto 
cu sra. Sharon Meijer via: s.meijer@deaci.aw 


CREATIVE INDUSTRY PROJECT 


y 
ar WEBINAR 
RO! 


voor Ondernemend 


da Nederland 


SÁDEACI n mM 
AA 

INFORMACION IMPORTANTE 


E sintomanan mas comun di 
Covid-19 na Aruba ta: 


Keintura 

Dolor di cabez 
Tosamento 

Dolor di garganta 

Perdida di holor y smaak 
Dolor di curpa/curpa kibra 
Diaree 


Si bo tin 2 di e sintomanan aki of mas, 
yama bo dokter di cas pa haci un test di Covid-19. 





MINISTER GLENBERT F. CROES 


MINISTER di Asunto Social y Labor 

SCP ta informa tocante: 


PREPARACION Y DESAROYO PA CU 
INTRODUCCION DI LEY DI CRECHE 


Implementacion di Ley di Creche (kinderopvang) porfin ta bay 
bira un hecho. E implementacion di Ley di Creche ta un di e 
proyectonan cu ta cay bou di auspicio di Sociaal Crisis Plan 
(SCP) cu ta boga pa e siguridad y bienestar di nos muchanan 
cu ta bay un crèche (kinderopvang). 


Actualmente e ley di Creche ta den e proceso di revision cu 
diferente hurista. No obstante cu tin e situacion di Covid-19, a 
continua cu e investigacion den e veld. A haci e “nul-meting” 
cu un total di 78 centro di cuido di mucha y actualmente falta 
un 37 centro pa bishita pa asina por completa cu e parti di e 
investigacion aki. CBS ta encarga pa finalisa e raportahe cu 
e resultadonan di e investigacion aki y ta premira cu esaki lo 
keda cla pa fin di september. E meta di e investigacion aki ta 
pa crea un plataforma nacional, basa ariba e resultadonan, 
cu lo tin como miembro diferente lidernan di centro di cuida di 
mucha. 


Ta trahando tambe riba un structura di cuido. Ta referi na 
e Codigo di Proteccion cu tambe ta trahando riba dje. Ta 


trahando ariba e parti di con ta señala, y tambe inspecciona 
y garantisa calidad, cu ta hopi importante. “Pero no calidad 
solamente di cuido, pero tambe calidad di e lidernan mes cu tin 
eyden” - segun lider di proyecto sra. Sue-Ann Ras. Aworaki ley 
ta bisa cu un persona cu ta traha na créche mester ta minimo 
un LBO'er pa e lidernan cu ta traha cu e muchanan. Pero 
tambe tin mimino un MBO'er pa esnan cu ta dirigi e créche. 
Eynan lo bay traha cu inspectoria di enseñansa, departamento 
di enseñansa y otro fundacion pa por pone tur e hendenan aki 
riba nivel mas halto pa loke ta trata enseñansa propio. 


A indica tambe cu desde october 2019 ta trahando cu un 
stuurgroep di cual sra.Laclé-Ras ta e coordinador nacional. 
E stuurgroep ta inclui partnernan e.o. Fundacion Pa Nos 
Muchanan, Departamento di Enseñansa, Salubridad Publico y 
Departamento di Asuntonan Social. 


Pa mas informacion tocante e Ley di Creche por tuma contacto 
cu Lider Proyecto via email sueann.ras@gobierno.aw. 

















Diaranson 9 September 2020 








Minister Glenbert Croes na e graduadonan 








Covid a bin cambia hopi cos. Pero e determinacion di e 
hobennan aki pa por a culmina e trayecto tabata e logro di 
mas grandi. Y tabata cu honor cu Minister Glenbert Croes a 
haci entrega di certificado di terminacion exitoso di e trayecto 
di Formacion Social. 


Diferente y significativo di e ceremonia di e afia aki tabata, 
ademas di e distanciamento social, e hecho cu n'e momento 
cu ta haci entrega di certificado na e graduadonan di grupo 
12, simultaneamente ta duna inicio oficial na grupo 13 cu 24 di 
augustus a re-inicia cu e trayecto. 


Hobennan cu kier duna nan mes un di dos oportunidad. Y 
corectamente manera e mandatario a expresa: "bida ta consisti 
di cay, lanta y cay atrobe multiple biaha. E secreto ta lanta 
bek." Cu e solo hecho cu awe e hobennan aki ta den e trayecto 
di Formacion Social ta un indicacion cu e hobennan aki kier 
y ta bay duna nan mes un di dos oportunidad pa get back on 
track e biaha aki, pa lucha pa nan mes, traha pa nan porvenir 
pa un miho mafian. 


Den nomber di Gobierno di Aruba Minister Glenbert Croes a 
desea un y tur, tur clase di exito, tur clase di apoyo. "Mi ta 
felicita nos hobennan graduado di SVT 12 cu nan logro. Nan a 
pone pa nan mes un fundeshi solido pa un futuro nobo pa nan 
mes. Nan ta kere den mes y nos ta kere den nan. Hunto nos 
lo keda tene nan man pa guía nan rumbo e futuro nobo cu nan 
TUR tin derecho riba dje. Alabes mi kier desea hopi exito na e 
grupo nobo di hobennan di SVT 13". 





di FS/SVT12 


r = 





























FORMACION SOCIAL 




















MINISTER ANDIN BIKKER 


MINISTER di Husticia, Seguridad y Migracion 


Minister Andin Bikker: 
A BASE DI ESFUERSONAN DI MINISTERIO DI 
HUSTICIA TIN VARIOS AVANSE POSITIVO NA 
DEPARTAMENTO DI BRANDWEER 


E preocupacionan di Sindicato SINBA ta regarda mas bien nan 
malcontento cu e maneho diario di e directiva di Brandweer. 
Minister di Husticia a tuma nota di e conferencia di prensa 
reciente di Sindicato SINBA y ta informa pa buena marcha 
cu a base di esfuersonan di ministerio di Husticia tin varios 
avansenan positivo na departamento di Brandweer. 


Loke ta pasa ta cu e Sindicato varios biaha a expresa di tin 
diferencia di opinion fundamental cu e maneho diario di e 
Departamento (‘bedrijfsvoering’), cual ta resorta den man di e 
Hefe di e Departamento, y cu claro ta nan derecho pa expresa 
a base di libertad di exprecion y e trabow sindical. 


En todo caso di banda Ministerio di Husiticia ta percurando pa 
e personal haya material di trabow, no obstante e situacionan 
hereda, e retonan di e pandemia y e situacion financiero di 
Pais Aruba. Por menciona por ehempel cu a percura pa varios 
material di trabow manera dos E-One Crash Truck cu ta den 
proceso pa wordo manda Aruba, a bestel bluspakken nobo, 
sapatonan nobo, polo di uniform, stoelnan nobo, a percura 
pa e water coolernan wordo atendi, a bestel uniform pa sport 
training, a bestel pieza pa drecha dos di e Rosenbauer Trucks 
y e Crash Trucknan existente, a percura pa bay certifica na 
Jacksonville Florida, lo bay zorg pa por renoba ('refurbish”) 
dos truck completamente, ta bezig hunto cu DOW pa por bay 
haci mantencion di edificio na tur e postnan y ta planificando 
pa un post nobo na Sta. Cruz, a zorg pa laga reemplasa e 
monitornan den kantine cu a danja pa un tipo industrial cu ta mas 
duradero, ta atendiendo hunto cu Departemento di Recurso 
Humano cu e tema di ‘maaltijdbonnenregeling’, a apunta 
un ex-miembro di Brandweer cu hopi experiencia, sr. Jaime 

Lacle, kende ta bezig cu doorlichtingsrapport, Departemento 
di Recurso Humano ta trahando riba un advies con lo por 
adresa e circumstancia no-premira cu a presenta pa un grupo 
ora a introduci e rangenstelsel nobo na 2013, y ta haciendo 
un maximo esfuerso den e cuadronan financiero limita pa por 
aloca fondonan necesario pa por atende cu otro temanan di 
werkmateriaal necesario, entre otro ademluchtapparatuur 
nobo. 

Pa loke ta trata e tema di falta di personal, Dienst Brandweer a 
haya 12 aspirant nobo. 


Minister Andin Bikker ta compronde cu SINBA ta desea 
pa temanan por encamina mas lihe, pero tin hopi tema cu 
ta situacionan hereda cu ta data minimo for di 2013, y e 
circumstancianan di COVID y e situacion financiero di Pais 
Aruba a trece cierto retonan y tardansanan imprevisto, pero 
en todo caso tin varios avansenan positivo na departamento 
di Brandweer a base di esfuersonan continuo di ministerio di 
Husticia. 


Tono Y 
Departamento di Salud Publico: 


Segun resumen di awe por tuma nota cu 58 persona Hospital ta informa cu tin un total di 38 persona interna 
mas a recupera, tin 141 caso nobo di Covid-19 cu a di cual 11 ta den cuido intensivo y 27 ta isola riba piso 
wordo registra di cual tur ta residente, total di activonan general. 

awo ta 1364, total di testnan haci ayera ta 386, di cual 

291 test a wordo haci na laboratorio di hospital y caso 

di fayecimento relata na Covid-19 ta 15. 

UPDATE coronavinus 


-9-2020 COVID-19 


















TOTAL ES NO RESIDENTE 

EN 2730 2693 MN 
NEGATIVO 21712 - - 
CT 1364 1353 [MMG 
RECUPERA 1351 1325 26 
24442 - = 

GETEST NA AIRPORT 11100 = È 
15 15 | 0 

Gobierno di Bo... 











SOCIAAL PYSCHIATRISCHE DIENST NA 
ORANJESTAD LO TA SERA TEMPORALMENTE 


Nos seccion Sociaal Pyschiatrische Dienst-SPD na Oranjestad 
lo ta sera majan, diahuebs 10 di September te cu diadomingo 
20 di September 2020 pa publico. 


Pashentan cu ta hanja asistencia na cas, lo sigui ricibi esaki 
normal. Pa dialuna September 21 nos seccion lo ta habri bek 


normal pa publico. 


Cualkier pregunta, por contact nos via 522-4200 pa mas 


GOBIERNO DI ARUBA 





informacion. 

Y 


2 Un 
y “el Da 


ISLAONLINE 
PA INFORMACIÓN 
CORECTO Y BERDAD 











